เทศบัญญัติเทศบาลตำบลพลาเทศบัญญัติเทศบาลตำบลพลาเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลพลาอำเภอบ้านฉาง จังหวัดระยองพ.ศ.๒๕๕๓[๑] อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลพลาโดยความเห็นชอบจากสภาเทศบาลตำบลพลาและผู้ว่าราชการจังหวัดระยองจึงตราเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลพลาเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลพลา อำเภอบ้านฉาง จังหวัดระยอง พ.ศ. ๒๕๕๓ข้อ ๒ เทศบัญญัติเทศบาลตำบลพลานี้ให้ใช้บังคับตั้งแต่วันที่๑๒ พฤษภาคม ๒๕๕๓ เป็นต้นไป และสิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมบริเวณอุตสาหกรรมหลักและชุมชนจังหวัดระยอง ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณดังต่อไปนี้ด้านเหนือ จดเส้นตรงที่เชื่อมต่อระหว่างจุดที่อยู่บนถนนรพช.รย. ๓๗๓๗ (บ้านหนองม่วง - บ้านพลา) ฟากตะวันออก ที่จุดซึ่งอยู่ห่างจากถนนรพช.รย. ๓๐๓๗ (บ้านหนองม่วง - บ้านพลา) บรรจบกับทางหลวงชนบท รย. ๒๐๐๒ (บ้านพยูน -บ้านกงเพชร) ทางทิศตะวันตกเฉียงเหนือ ตามถนน รพช.รย. ๓๐๓๗ (บ้านหนองม่วง -บ้านพลา) เป็นระยะ ๑,๐๐๐ เมตร กับจุดที่อยู่บนทางหลวงชนบท รย. ๒๐๐๒ (บ้านฉาง -บ้านพลา) ฟากตะวันตก ที่จุดซึ่งอยู่ห่างจากทางหลวงชนบท รย. ๒๐๐๒ (บ้านฉาง -บ้านพลา) บรรจบกับทางหลวงชนบท รย. ๒๐๐๒ (บ้านพยูน - บ้านกงเพชร)ไปทางทิศเหนือตามทางหลวงชนบท รย. ๒๐๐๒ (บ้านฉาง - บ้านพลา) เป็นระยะ ๑,๐๐๐ เมตรด้านตะวันออก จดทางหลวงชนบท รย. ๒๐๐๑ (บ้านฉาง -บ้านพลา) ฟากตะวันตกด้านใต้ จดทางหลวงชนบท รย. ๒๐๐๒ (บ้านพยูน -บ้านกงเพชร) ฟากเหนือด้านตะวันตก จดถนน รพช.รย. ๓๐๓๗ (บ้านหนองม่วง -บ้านพลา) ฟากตะวันออกบริเวณที่ ๒หมายความว่า พื้นที่บริเวณดังต่อไปนี้ด้านเหนือจดเส้นตรงที่เชื่อมระหว่างจุดที่อยู่บนถนน รพช.รย. ๓๐๓๗ (บ้านหนองม่วง - บ้านพลา)ฟากตะวันออก ที่จุดซึ่งอยู่ห่างจากถนน รพช.รย. ๓๐๓๗ (บ้านหนองม่วง - บ้านพลา)บรรจบกับทางหลวงชนบท รย. ๒๐๐๒ (บ้านพยูน - บ้านกงเพชร) ไปทางทิศตะวันตกเฉียงเหนือตามแนวถนน รพช.รย. ๓๐๓๗ (บ้านหนองม่วง - บ้านพลา) เป็นระยะ ๒,๕๐๐ เมตรกับจุดที่อยู่บนทางหลวงชนบท รย. ๒๐๐๑ (บ้านฉาง - บ้านพลา) ฟากตะวันตกที่จุดซึ่งอยู่ห่างจากทางหลวงชนบท รย. ๒๐๐๑ (บ้านฉาง - บ้านพลา)บรรจบกับทางหลวงท้องถิ่น หมายเลข ๒๐๐๒ ไปทางทิศเหนือตามแนวทางหลวงท้องถิ่น หมายเลข๒๐๐๑ เป็นระยะ ๒,๓๐๐ เมตร เส้นตรงที่เชื่อมระหว่างจุดที่อยู่บนทางหลวงชนบท รย.๒๐๐๑ (บ้านฉาง - บ้านพลา) ฟากตะวันออก ที่จุดซึ่งอยู่ห่างจากทางหลวงชนบท รย. ๒๐๐๑(บ้านฉาง - บ้านพลา) บรรจบกับทางหลวงชนบท รย. ๒๐๐๒ (บ้านพยูน - บ้านกงเพชร)ไปทางทิศเหนือ ตามแนวทางหลวงชนบท รย. ๒๐๐๑ เป็นระยะ ๒,๓๐๐ เมตรกับจุดที่อยู่บนถนนสายบ้านฉาง - พยูน ฟากตะวันตกที่จุดซี่งอยู่ห่างจากถนนสายบ้านฉาง - พยูน บรรจบกับทางหลวงชนบท รย. ๒๐๐๒(บ้านพยูน - บ้านกงเพชร) ไปทางทิศตะวันตกเฉียงเหนือ ตามแนวถนนสายบ้านฉาง - พยูนเป็นระยะ ๑,๘๐๐ เมตร และเส้นตั้งฉาก ถนนสายบ้านฉาง - พยูน ฟากตะวันออกที่จุดซึ่งอยู่ห่างจากทางหลวงชนบท รย. ๒๐๐๒ (บ้านพยูน - บ้านกงเพชร)บรรจบกับถนนสายบ้านฉาง - พยูน ไปทางทิศตะวันตกเฉียงเหนือ ตามแนวถนนสาย บ้านฉาง -พยูน เป็นระยะ ๑,๘๐๐ เมตรด้านตะวันออก จดเส้นขนานระยะ ๓๐๐ เมตรกับศูนย์กลางถนนสายบ้านฉางพยูนและคลองพยูน ฝั่งตะวันตกด้านใต้ จดทางหลวงชนบท รย. ๒๐๐๒ (บ้านพยูน -บ้านกงเพชร) ฟากเหนือด้านตะวันตก จดถนน รพช.รย. ๓๐๓๗ (บ้านหนองม่วง -บ้านพลา) ฟากตะวันออกทั้งนี้ ยกเว้นพื้นที่ เขตทหาร วัดคลองทรายบริเวณที่ ๓หมายความว่า พื้นที่ภายในเขตเทศบาลตำบล อำเภอบ้านฉาง จังหวัดระยองยกเว้นพื้นที่บริเวณที่ ๑ และบริเวณที่ ๒ สำนักงานเทศบาลตำบลพลา เขตทหาร วัดพลาและที่ดินสาธารณประโยชน์ปากคลองพลาทั้งนี้ ตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคารดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้ และโรงงานบำบัดน้ำเสียของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับบรรจุก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึง ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง (๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖)อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๗) สถานที่เก็บสินค้าซึ่งเป็นที่เก็บพักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๘) ไซโลเก็บผลิตผลทางการเกษตร(๙) สนามแข่งรถ(๑๐) สนามยิงปืน(๑๑) สถานที่กำจัดมูลฝอย(๑๒) สถานที่ซื้อขายเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคารดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้ และโรงงานบำบัดน้ำเสียของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับบรรจุก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖)อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๗)อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๘) สนามแข่งรถ(๙) สนามยิงปืน(๑๐) สถานที่กำจัดมูลฝอย(๑๑) สถานที่ซื้อขายเศษวัสดุการก่อสร้าง ดัดแปลงใช้หรือเปลี่ยนการใช้อาคารริมฝั่งคลองหรือแหล่งน้ำสาธารณะให้มีที่ว่างตามแนวขนานริมฝั่งคลองหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๖ ภายในบริเวณที่ ๓ห้ามมิให้บุคคลใดก่อสร้างอาคารดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้ และโรงงานบำบัดน้ำเสียของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับบรรจุก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๕) การก่อสร้างอาคารเพื่อประกอบพาณิชยกรรมเว้นแต่เป็นส่วนหนึ่งของการก่อสร้างอาคารเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๖) อาคารที่อยู่อาศัยขนาดใหญ่(๗) อาคารพาณิชย์ขนาดใหญ่(๘) การก่อสร้างอาคารประเภทห้องแถวหรือตึกแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัย และมีพื้นที่ไม่เกินร้อยละห้าของพื้นที่โครงการทั้งหมด(๙) การอยู่อาศัยประเภทห้องชุด อาคารชุดหรือหอพักการก่อสร้าง ดัดแปลงใช้หรือเปลี่ยนการใช้อาคารริมฝั่งคลองหรือแหล่งน้ำสาธารณะให้มีที่ว่างตามแนวขนานริมฝั่งคลองหรือแหล่งน้ำสาธารณะไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๗ ภายในบริเวณพื้นที่ที่กำหนดไว้ตามข้อ ๔, ๕เละข้อ ๖ ห้ามมิให้บุคคลใดดัดแปลง ใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔,๕ และข้อ ๖ข้อ ๘ อาคารที่มีอยู่แล้วในพื้นที่ที่กำหนดตามข้อ๔, ๕ เละข้อ ๖ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔, ๕ เละข้อ ๖ข้อ ๙ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ ให้นายกเทศมนตรีตำบลพลารักษาการให้เป็นไปตามเทศบัญญัตินี้ ประกาศณ วันที่ ๑๖ กุมภาพันธ์ พ.ศ. ๒๕๕๓สมพร เหลือล้นนายกเทศมนตรีตำบลพลา[เอกสารแนบท้าย]๑.แผนที่ท้ายเทศบัญญัติเทศบาลตำบลพลา เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิด หรือบางประเภท ในท้องที่เขตเทศบาลตำบลพลาอำเภอบ้านฉาง จังหวัดระยอง พ.ศ. ๒๕๕๓๒.บัญชีท้ายเทศบัญญัติเทศบาลตำบลพลา เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิด หรือบางประเภท ในท้องที่เขตเทศบาลตำบลพลาอำเภอบ้านฉาง จังหวัดระยอง พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๖พฤษภาคม ๒๕๕๓นันท์นภัสร์/ตรวจ๖พฤษภาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๔๖ ง/หน้า ๓๓/๙ เมษายน ๒๕๕๓